— Я не раблю сучасныя або толькі гістарычныя творы, у апошні час я магу сабе дазволіць рабіць тое, што прыходзіць у галаву, — прызнаецца аўтар. — А я, як вы бачыце, люблю розныя падыходы да мастацтва. Хоць унутры мяне цяпер жыве цэнзар больш строгі, чым быў раней. У мяне часта пытаюцца пра любімыя работы, а такіх няма, таму што ўсе дарагія: калі працуеш над творам, пражываеш з ім частку жыцця. Гэта як з чалавекам — за ўсё трэба быць удзячным.